CELEX: 32010R0114
Language: lt
Date: 2010-02-09 00:00:00
Title: 2010 m. vasario 9 d. Komisijos reglamentas (ES) Nr. 114/2010, iš dalies keičiantis Reglamentą (EB) Nr. 2229/2004 dėl laikotarpio nustatyto Europos maisto saugos tarnybai (EMST) pateikti nuomonę apie peržiūros ataskaitos projektą dėl aktyviųjų medžiagų dėl kurių yra aiškių įrodymų, kad jos nedaro jokio nepageidaujamo poveikio (Tekstas svarbus EEE)

10.2.2010   
            
            
               LT
            
            
               Europos Sąjungos oficialusis leidinys
            
            
               L 37/12
            
         KOMISIJOS REGLAMENTAS (ES) Nr. 114/2010
   2010 m. vasario 9 d.
   iš dalies keičiantis Reglamentą (EB) Nr. 2229/2004 dėl laikotarpio nustatyto Europos maisto saugos tarnybai (EMST) pateikti nuomonę apie peržiūros ataskaitos projektą dėl aktyviųjų medžiagų dėl kurių yra aiškių įrodymų, kad jos nedaro jokio nepageidaujamo poveikio
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 8 straipsnio 2 dalies antrą pastraipą,
   kadangi:
   
               (1)
            
            
               Pagal 2004 m. gruodžio 3 d. Komisijos reglamento (EB) Nr. 229/2004 24b straipsnį, kuriame nustatomos tolesnės išsamios darbų programos ketvirtojo etapo įgyvendinimo taisyklės, nurodytos Tarybos direktyvos 91/414/EEB (2) 8 straipsnio 2 dalyje.
            
         
               (2)
            
            
               Jei veiklioji medžiaga buvo įtraukta pagal Reglamento (EB) Nr. 229/2004 25 straipsnio b punktą nepaklausus EMST nuomonės, 25 straipsnio a punkte nustatoma, kad EMST turi pateikti savo nuomonę apie peržiūros ataskaitos projektą ne vėliau kaip iki 2010 m. gruodžio 31 d.
            
         
               (3)
            
            
               Atsižvelgiant į įtrauktų į I priedą veikliųjų medžiagų kiekį pagal Reglamento (EB) Nr. 229/2004 25 straipsnio b punktą, EMST reikia suteikti daugiau laiko nuomonei pateikti. Tai taikoma veikliosioms medžiagoms, apie kurias yra aiškių duomenų, kad jos nedaro jokio nepageidaujamo poveikio. Atsižvelgiant į šiuos faktus reikėtų pratęsti laikotarpį, per kurį EMST turi pateikti nuomonę iki 2012 m. gruodžio 31 d.
            
         
               (4)
            
            
               Todėl Reglamentą (EB) Nr. 2229/2004 reikėtų atitinkamai iš dalies pakeisti.
            
         
               (5)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2229/2004 25 straipsnio a punkte data „2010 m. gruodžio 1 d.“ keičiama data „2012 m. gruodžio 1 d.“
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. vasario 9 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 230, 1991 8 19, p. 1.
   
      (2)  OL L 379, 2004 12 24, p. 13.